3 เหตุผลควร “ซื้อ” MTLS ทิศทางกำไรขาขึ้น สถานีถัดไป 25 บ.
3 เหตุผลควร “ซื้อ” MTLS ทิศทางกำไรขาขึ้น สถานีถัดไป 25 บ.โดยราคาปิดตลาดรอบเช้าอยู่ที่ 18.50 บาท ลบ 0.10 หรือ 0.54% มูลค่าการซื้อขาย 23.69 ล้านบาท
15 มิ.ย. 2558

ผู้สื่อข่าวรายงานว่า ราคาหุ้น บริษัท เมืองไทย ลิสซิ่ง จำกัด (มหาชน) หรือ MTLS ปิดตลาดรอบเช้าอยู่ที่ 18.50 บาท ลบ 0.10 หรือ 0.54% มูลค่าการซื้อขาย 23.69 ล้านบาท ขณะที่ดัชนีหุ้นไทยโดยรวมลบ 0.48%

 
โดยวันนี้ราคาหุ้นเปิดตลาดที่ 18.60 บาท ระหว่างวันย่อตัวแตะระดับต่ำสุดที่ 18.30 บาท และปรับตัวขึ้นแตะระดับสูงสุดที่ 18.60 บาท
 บล.ฟินันเซีย ไซรัส ระบุในบทวิเคราะห์ (15 มิ.ย.)ว่า โดยคาดว่า 1. ผลประกอบการประจำไตรมาสจะเป็นแนวโน้มขาขึ้นตั้งแต่ไตรมาส 2/58 ซึ่งเป็นการเติบโตที่สวนเศรษฐกิจเนื่องจากการขยายสาขาจนถึงปัจจุบัน 216 สาขาตั้งแต่ต้นปีเพื่อเติมเต็มพื้นที่ใหม่ อาทิ ภาคใต้ ปริมณฑล และพื้นที่เดิมที่มีความแข็งแกร่ง
2. การปรับลดต้นทุนทางการเงินตามอัตราดอกเบี้ยในตลาดที่ลดลง และการ Refinance หนี้ได้ในอัตราดอกเบี้ยที่ลดต่ำลง
และ 3. MTLS เริ่มกระจายตัวสู่สินค้าที่มีอัตราผลตอบแทนสูงกว่าธุรกิจเดิม อาทิ สินเชื่อบุคคล นาโนไฟแนนซ์ และจำนำบ้านและที่ดิน MTLS มีความน่าสนใจยิ่งขึ้นหลังได้รับการคัดเลือกในการเข้าคำนวณดัชนี MSCI Global Small Cap Index ตั้งแต่ 29 พ.ค. และคาดการณ์จะถูกนำเข้าคำนวณ SET 100 สำหรับรอบ 2H15 ด้วย คงคำแนะนำ ซื้อ และคงราคาเหมาะสมที่ 25 บาท
 